วีที แหนมเนือง เคยได้ทานแต่แบบเป็นกล่องที่แพคเป็นของฝากขายตามร้านขายของฝาก วันนี้ได้มีโอกาสมาเยือนถึงถิ่น ถ้าจะไม่มาแวะก้อคงเหมือนมาไม่ถึงอุดร ร้านอยู่เส้นหลังโรงพยาบาลอุดร บรรยากาศร้านตกแต่งได้สวยหรูมากและคนก็แน่นร้านมาก เมนูเหมือนจะมีไม่เยอะจะเป็นเมนูหลักๆของอาหารเวียดนาม เมนูที่สั่งมามี แหนมเนืองชุดใหญ่10ไม้ 1ชุดจะมี หมูแท่งใหญ่ รสชาติอร่อยทานเปล่าๆก้ออร่อย แป้งห่อหนาเหนียว มีเส้นขนมจีนด้วยอันนี้ที่ต่างจากแหนมเนืองอุบล แตงกวามะม่วงกระเทียมและผักสด ทีเด็ดอยู่ที่น้ำจิ้มรสกลมกล่อมอร่อยดี บั่นฮ๋อย เป็นหมูสามชั้นย่างแบบเวียดนามก็โอเค กุ้งพันอ้อย ชิ้นใหญ่แจ่รสชาติไม่ค่อยโดนที่อุบลอร่อยกว่า กระยอทอด อันนี้เหมือนปอเปี๊ยะทอด ด้วยความที่ชิ้นใหญ่แป้งเลยเหนียวไปหน่อย แต่โดยรวมโอเคเลย อาหารอร่อย 